cyanic-selkie/wikianc huggingface dataset:
Κατοχή της Λωρίδας της Γάζας από την Ηνωμένη Αραβική Δημοκρατία
Διοίκηση UAR (1959–67)
Το 1978, το Ισραήλ και η Αίγυπτος υπέγραψαν τις ιστορικές Συμφωνίες του Καμπ Ντέιβιντ που έθεσαν επίσημο τέλος στη διαμάχη μεταξύ τους. Το δεύτερο μέρος των συμφωνιών ήταν ένα πλαίσιο για την εγκαθίδρυση ενός αυτόνομου καθεστώτος στη Δυτική Όχθη και τη Λωρίδα της Γάζας. Έτσι, η Αίγυπτος παραιτήθηκε από οποιαδήποτε εδαφική διεκδίκηση στη Λωρίδα της Γάζας.
Εξωτερικοί σύνδεσμοι
Κατηγορία:Ιστορία της Παλαιστίνης Κατηγορία:Λήμματα που περιέχουν κείμενο στα αραβικά
Κολόμπα (νουβέλα)
Κολόμπα (γαλλικός τίτλος: Colomba) είναι νουβέλα του Προσπέρ Μεριμέ, που δημοσιεύτηκε το 1840 στη Revue des Deux Mondes και την ίδια χρονιά εκδόθηκε σε βιβλίο. Η ιστορία διαδραματίζεται στην Κορσική του παρελθόντος, με τα αρχαία και άγρια ​​ήθη της και τις αδυσώπητες βεντέτες. Η Κολόμπα, άγρια ηρωίδα και φύλακας των παραδόσεων, προσπαθεί να πείσει τον αδελφό της που επέστρεψε στη γενέτειρά του να εκδικηθεί.
Θέμα
Η ιστορία αφορά τη βεντέτα, μια ιδιωτική διαμάχη εκδίκησης μεταξύ οικογενειών που διεξάγονταν σύμφωνα με τον αρχαϊκό κώδικα τιμής των οικογενειών της Κορσικής, οι οποίες «απέδιδαν δικαιοσύνη» μόνες τους. Η οικογένεια, της οποίας ένα μέλος είχε προσβληθεί, έπρεπε να εκδικηθεί την οικογένεια του δράστη ξεπλένοντας κάθε έγκλημα με αίμα, σώζοντας έτσι την οικογενειακή τιμή στα μάτια των συμπατριωτών τους, ακόμη και των εχθρών τους.
Έμπνευση
Ο Προσπέρ Μεριμέ είχε επισκεφθεί την Κορσική το 1839, ως επιθεωρητής ιστορικών μνημείων. Πέρα από το ενδιαφέρον του για τα μνημεία, ως εθνολόγος ενδιαφέρθηκε επίσης για τις παραδόσεις. Περιγράφει τα σπίτια της Κορσικής ως λιτές κατοικίες από γρανίτη με στενά παράθυρα που μπορούν να χρησιμεύσουν ως πολεμίστρες σε περιόδους βεντέτας. Συχνά, αυτές οι κατοικίες περιλαμβάνουν φούρνο και πηγάδι για περιπτώσεις πολιορκίας.
Στις περιπλανήσεις του, του διηγήθηκαν μια βεντέτα που το 1833 έφερε αντιμέτωπες δύο οικογένειες από το χωριό Φότσανο, κοντά στη Σαρτέν, τους Καμπαρέλι και τους Ντουράτσο: το 1830, ένας Ντουράτσο αρνήθηκε να παντρευτεί μια νεαρή κοπέλα Καραμπέλι, την οποία είχε εκθέσει. Στις 7 Ιουνίου 1830, τρεις άνδρες σκοτώθηκαν κατά τη διάρκεια μιας προσπάθειας αντίποινων, μεταξύ των οποίων και δύο Καραμπέλι. Η Κολόμπα, ψυχή και εμψυχωτής της οικογένειας Καμπαρέλι, οργάνωσε την εκδίκηση και, τον Δεκέμβριο του 1833, τέσσερις άνδρες σκοτώθηκαν σε μια αντιπαράθεση, δύο Ντουράτσο και δύο Καμπαρέλι, μεταξύ των οποίων και ο γιος της Κολόμπα.
Ο Μεριμέ γνώρισε την Κολόμπα Καμπαρέλι και εμπνεύστηκε μια διαφορετική ιστορία βεντέτας στην οποία η Κολόμπα είναι η ηρωίδα του. Σήμερα, στο Φότσανο διατηρούνται το σπίτι και ο τάφος της Κολόμπα.
Υπόθεση
Δύο χρόνια πριν, ο πατέρας της Κολόμπα ντελα Ρέμπια δολοφονήθηκε από τον δικηγόρο Μπαριτσίνι, αρχηγό μιας αντίπαλης για πολλές γενιές οικογένειας. Ο δολοφόνος μπόρεσε να καλύψει το έγκλημά του από τη δικαιοσύνη, αλλά η Κολόμπα θέλει να εκδικηθεί. Έχει έναν αδερφό, τον Όρσο ντελα Ρέμπια, υπολοχαγό της γαλλικής Αυτοκρατορικής Φρουράς, που έχει αποταχθεί μετά τη μάχη του Βατερλώ και πρόκειται σύντομα να επιστρέψει στην Κορσική. Αυτός είναι τώρα ο αρχηγός της οικογένειας και σύμφωνα με τα έθιμα της Κορσικής, πρέπει να εκδικηθεί τον πατέρα του: όταν κάποιος έχει έναν εχθρό, πρέπει να επιλέξει μεταξύ των τριών S: "schioppetto, stiletto o strada ” (τουφέκι, στιλέτο ή δρόμο).
Όταν ο πολυαναμενόμενος Όρσο επιστρέφει επιτέλους στο σπίτι, η Κολόμπα ανακαλύπτει ότι η παραμονή του στη Γαλλία και η παιδεία του τον έκαναν να αναπτύξει για την τιμή και τη δικαιοσύνη συναισθήματα διαφορετικά από αυτά των συμπατριωτών του και ειδικά τα δικά της: ο Όρσο αποστρέφεται τη βεντέτα. Και επί πλέον, κατά τη διάρκεια του ταξιδιού του στην Κορσική γνώρισε τον Ιρλανδό συνταγματάρχη σερ Τόμας Νέβιλ και ερωτεύτηκε την όμορφη κόρη του Λύντια.
Επιστρέφοντας στο πατρογονικό χωριό Πιετρανέρα, η Κολόμπα παροτρύνει, με ένα μείγμα αδελφικής αγάπης και θέρμης για εκδίκηση, τον αδελφό της σε έναν εκδικητικό φόνο, τον οποίο θα είχε διαπράξει η ίδια αν δεν πίστευε ότι η εκτέλεση της εκδίκησης ανήκε στον αδερφό της ως αρχηγό της οικογένειας. Για να εξάψει την οργή και το μίσος του εναντίον των εχθρών τους, τον οδηγεί στον τόπο όπου σκοτώθηκε ο πατέρας τους και όταν επιστρέφουν στο σπίτι του δείχνει το πουκάμισο του πατέρα τους καλυμμένο με μεγάλες κηλίδες αίματος και τις δύο σφαίρες που τον σκότωσαν.
Ο Όρσο, συγκινημένος από την αδερφή του και τη γνώμη των συμπατριωτών του, συνεχίζει ωστόσο να αποφεύγει τη βεντέτα, δείχνοντας σεβασμό στην πειθαρχία στους νόμους, με τη σύμφωνη γνώμη της Λύντιας, η οποία προσπαθεί να τον αποτρέψει. Ωστόσο, η Κολόμπα είναι έτοιμη για οποιαδήποτε υπονόμευση για να πετύχει τους σκοπούς της. Όταν ο Όρσο δέχεται επίθεση σε ενέδρα στα βουνά από τους δύο γιους του δικηγόρου Μπαριτσίνι, ευρισκόμενος σε αυτοάμυνα, καταφέρνει να τους σκοτώσει, έτσι ακούσια εκτελεί την εκδίκηση της Κολόμπα.
Τις πρώτες στιγμές, ο τραυματισμένος Όρσο αναγκάζεται να κρυφτεί στα αδιαπέραστα βουνά που χρησίμευαν ως καταφύγιο για τους Κορσικανούς ληστές, σύντομα όμως η εξέταση των πτωμάτων και η μαρτυρία του συνταγματάρχη απέδειξαν ότι ήταν μόνος την ώρα της επίθεσης και ότι ανταπέδωσε τα πυρά στους επιτιθέμενούς του.
Μέλανι Γκρίφιθ
Η Μέλανι Γκρίφιθ (αγγλικά: Melanie Griffith, 9 Αυγούστου 1957) είναι Αμερικανίδα ηθοποιός. Είναι κόρη της ηθοποιού Τίπι Χέντρεν.
Καριέρα
Η καριέρα της ξεκίνησε στα τέλη της δεκαετίας του 1960, ωστόσο άρχισε να γίνεται γνωστή λίγα χρόνια αργότερα. Το 1985 έλαβε υποψηφιότητα για Χρυσή Σφαίρα Β' Γυναικείου Ρόλου για την ταινία Διχασμένο κορμί και στη συνέχεια για το Άγριο θηλυκό. Η πιο μεγάλη της επιτυχία είναι ο ρόλος στην ταινία του 1988, Εργαζόμενο κορίτσι, για τον οποίο κέρδισε μία Χρυσή Σφαίρα και ήταν υποψηφια για Όσκαρ και BAFTA A' Γυναικείου Ρόλου. Στην πορεία, έπαιξε στην τηλεόραση στο Buffalo Girls και στο RKO 281 και προτάθηκε ξανά για Χρυσή Σφαίρα, ενώ για το RKO 281 προτάθηκε και για Έμμυ. Επίσης, έχει δώσει τη φωνή της στις ταινίες κινουμένων σχεδίων Ο Ποντικομικρούλης 2 και Dino Time.
Προσωπική ζωή
Ήταν παντρεμένη από το 1981 ως το 1989 με τον Στίβεν Μπάουερ και το 1985 απέκτησε το πρώτο της παιδί, τον Αλεξάντερ Μπάουερ. Στη συνέχεια, παντρεύτηκε τον Ντον Τζόνσον και απέκτησε την ηθοποιό Ντακότα Τζόνσον. Το 1996 παντρεύτηκε τον Αντόνιο Μπαντέρας και γεννήθηκε το τρίτο της παιδί, η Στέλλα Μπαντέρας. To 2015 ανακοίνωσε το διαζύγιό της με τον Μπαντέρας.
Παραπομπές
Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ)
Κολόμπα (νουβέλα)
Επιρροή και διασκευές
«Το έργο επιβάλλεται ως μοντέλο άξιο θαυμασμού και μίμησης, ως ο βασικός οδηγός για να ανακαλύψει κανείς την Κορσική και έχει μυητική διάσταση», όπως στην περίπτωση του Γκυστάβ Φλωμπέρ που ξεκίνησε για το νησί με ένα αντίγραφο της Κολόμπα. Έτσι, στον απόηχο του έργου, άλλοι συγγραφείς ασχολήθηκαν με τον πρωτόγονο κόσμο της Κορσικής. Μόλις τέσσερα χρόνια μετά τη δημοσίευσή του, ο Αλέξανδρος Δουμάς έγραψε το μυθιστόρημα Οι Κορσικανοί αδελφοί, το οποίο αφιέρωσε στον Μεριμέ. Το 1852 ο Πονσόν ντυ Τεράιγ δημοσίευσε το Οι ληστές εμπνευσμένο επίσης από το έργο του Μεριμέ.
Το θέμα της Κολομπά διασκευάστηκε πολλές φορές για τον κινηματογράφο, την τηλεόραση, την όπερα το 2014 και σε κόμικς.
Μεταφράσεις στα ελληνικά
Κολόμπα
Παραπομπές
Κατηγορία:Γαλλικά διηγήματα Κατηγορία:Νουβέλες
Δωροθέα Σοφία του Νόιμπουργκ
Η Δωροθέα Σοφία του Νόιμπουργκ (Dorothea Sophie von Neuburg, 5 Ιουλίου 1670 - 15 Σεπτεμβρίου 1748) ήταν η σύζυγος του Φραγκίσκου, Δούκα της Πάρμας.
Βιογραφία
Γεννήθηκε στις 5 Ιουλίου 1670 στο Παλάτι του Νόιμπουργκ, και ήταν το δέκατο τέταρτο παιδί και η έκτη κόρη του Φίλιππου Γουλιέλμου, Εκλέκτορα Παλατινάτου και της δεύτερης συζύγου του Ελισάβετ-Αμαλίας, κόρης του Γεωργίου Β΄ λαντγκράβου της Έσσης-Ντάρμστατ.
Στις 17 Σεπτεμβρίου 1690 παντρεύτηκε τον Εδουάρδο Φαρνέζε, Κληρονομικό Πρίγκιπα της Πάρμας, κληρονόμος του θρόνου του δουκάτου της Πάρμας και της Πιατσέντσα. Οι εορτασμοί για το γάμο τους ήταν το πιο υπέροχο που είχε γίνει ποτέ στην Πάρμα. Μαζί απέκτησαν δύο παιδιά:
Ο σύζυγος της Εδουάρδος πέθανε τον Σεπτέμβριο του 1693, ένα μήνα μετά τον θάνατο του γιου της. Στις 7 Δεκεμβρίου 1696 η χήρα Δωροθέα παντρεύτηκε τον Φραγκίσκο Φαρνέζε, Δούκα της Πάρμας, αδελφό του Εδουάρδου, ο οποίος έγινε Δούκας της Πάρμας όταν πέθανε ο πατέρας του το 1694. Αυτός ο γάμος αποφασίστηκε από τον ίδιο τον Φραγκίσκο, επειδή δεν ήθελε να δώσει πίσω την προίκα της Δωροθέας εάν παντρευόταν κάποιον άλλο. Παρ 'όλα αυτά, αυτός ο γάμος παρέμεινε άτεκνος.
Ο Φραγκίσκος πέθανε το 1727 και όταν ο μόνος εναπομείνας αδελφός του Αντωνίου Φαρνέζε, που πέθανε επίσης άτεκνος το 1731, και το δουκάτο της Πάρμας πήγε στο μεγαλύτερο εγγόνι της Δωρόθεας, τον 16χρονο γιο της Ελισάβετ, Κάρολο Γ΄ της Ισπανίας. Η Δωροθέα κυβέρνησε ως αντιβασιλέας μέχρι το 1735, όταν το δουκάτο παραχωρήθηκε στην Αυστρία μετά τον πόλεμο της πολωνικής διαδοχής.
Η Δωροθέα Σοφία πέθανε στις 15 Σεπτεμβρίου 1748 στην Πάρμα σε ηλικία 78 ετών. Είναι θαμμένη στο Καθεδρικό Ναό της Σάντα Μαρία ντέλα Στεκάτα της Πάρμας.
Παραπομπές
Κατηγορία:Οίκος του Βίττελσμπαχ Κατηγορία:Δούκισσες της Πάρμας Κατηγορία:Παλατινές κόμισσες του Νόιμπουργκ
Τρίγωνοι Αριθμοί
Οι τρίγωνοι αριθμοί εφευρέθηκαν από τον Πυθαγόρα τον Σάμιο. Οι πυθαγόρειοι θεωρούσαν πως όλα στο σύμπαν μπορούσαν να εξηγηθούν με τη βοήθεια των αριθμών. Γι' αυτόν τον λόγο έφτιαχναν διάφορες ακολουθίες αριθμών με βάση γεωμετρικά σχήματα. Αυτοί είναι οι τρίγωνοι και οι τετράγωνοι αριθμοί. Οι τρίγωνοι αριθμοί, με τους οποίους θα ασχοληθούμε σε αυτό το άρθρο, είναι κάθε αριθμός, που αν συμβολιστεί με σημεία, σχηματίζει ένα τρίγωνο. Για να βρεις έναν τρίγωνο αριθμό, τότε άρχισε από το 1 και πρόσθεσε σε αυτόν τον αριθμό τον αμέσως επόμενο του. Έτσι βρίσκεις τους αριθμούς: 1, 3, 6, 10, 15, 21...
Παραπομπές
Κατηγορία:Ακολουθίες ακεραίων
Φεοδώρα της Δανίας
Η Φεοδώρα της Δανίας (Feodora af Danmark, 3 Ιουλίου 1910 - 17 Μαρτίου 1975) ήταν κόρη του Χάραλντ της Δανίας.
Βιογραφία
Η Φεοδώρα Λουίζα Καρολίνα Ματθίλδη Βικτωρία Αλεξάνδρα Φρειδερίκη Ιωάννα γεννήθηκε στις 3 Ιουλίου 1910 στο Γιέγασμπορους, και ήταν το μεγαλύτερο παιδί και κόρη του Χάραλντ της Δανίας και της Ελένης Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ.
Στις 9 Σεπτεμβρίου 1937 παντρεύτηκε τον Χριστιανό του Σάουμπουργκ-Λίππε στο Παλάτι Φρέντενσμποργκ. Μαζί απέκτησαν τέσσερα παιδιά:
Πέθανε στις 17 Μαρτίου 1975 στο Μπύκεμπουργκ της Κάτω Σαξονίας σε ηλικία 64 ετών.
Παραπομπές
Κατηγορία:Οίκος του Γκλύξμπουργκ Κατηγορία:Δανοί ευγενείς Κατηγορία:Πριγκίπισσες της Δανίας Κατηγορία:Πριγκίπισσες της Γερμανίας Κατηγορία:Πριγκίπισσες του Σάουμπουργκ-Λίππε
Εσθονικό Πρωτάθλημα Επιτραπέζιας Αντισφαίρισης
Το Εσθονικό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Εσθονίας, που διοργανώνεται από την Εσθονική Ομοσπονδία Επιτραπέζιας Αντισφαίρισης (Eesti Lauatenniseliit).
Πραγματοποιείται κάθε χρόνο και αναδεικνύει τους πρωταθλητές Εσθονίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1950.
Κάτοχοι μεταλλίων
thumb|right|Ο 6 φορές πρωταθλητής στο απλό ανδρών, Ιγκόρ Σολόποφ.
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Εξωτερικοί σύνδεσμοι
Κατηγορία:Επιτραπέζια αντισφαίριση στην Εσθονία Κατηγορία:Εθνικές διοργανώσεις επιτραπέζιας αντισφαίρισης
Τζέση Τζέην
Η Τζέση Τζέην είναι Αμερικανίδα φωτομοντέλο και ηθοποιός που υποδύεται ερωτικούς ρόλους.
Βιογραφία
Γεννήθηκε στις 16 Ιουλίου 1980 στο Φορτ Γουόρθ του Τέξας. Μεγάλωσε μέσα σε αμερικάνικη στρατιωτική βάση και αποφοίτησε από την δευτεροβάθμια εκπαίδευση με άριστα. Εργάστηκε ως φωτομοντέλο και αργότερα έγινε παραγωγός διαφημιστικών για την αμερικάνικη αλυσίδα εστιατορίων Hooters. Πήρε μέρος σε καλλιστεία της εταιρίας αντιηλιακών Hawaiian Tropic και κέρδισε μέσα από όλες τις τοπικές και περιφερειακές προκριματικές φάσεις του διαγωνισμού φτάνοντας στον τελικό, όπου βγήκε πρώτη. Βραβεύτηκε και σε άλλους διαγωνισμούς, ενώ άρχισε να παίρνει μέρος ως κομπάρσος σε ταινίες. Το 2002 προσελήφθη από την Digital Playground με αποκλειστικό συμβόλαιο, ενώ το 2004 κυκλοφόρησε για πρώτη φορά στο εξώφυλλο των ερωτικών περιοδικών Front, Hustler, Club, AVN, Maxim, The National Enquirer, US Weekly, In Touch, The Globe, Star, Fox News και E!’s Celebrities Uncensored. Έχει πάρει μέρος σε πολλά ερωτικά έργα, είναι εκδότης του περιοδικού Rock Confidential, ενώ το περιοδικό Arena magazine την έχει συμπεριλάβει στον κατάλογο των «150 Hottest Women of All Time».
Εξωτερικοί σύνδεσμοι
Κατηγορία:Αμερικανίδες ηθοποιοί πορνογραφικών ταινιών Κατηγορία:Αμερικανίδες μοντέλα
Σύμβαση της Κωνσταντινούπολης (1888)
Η Σύμβαση της Κωνσταντινούπολης (Convention of Constantinople) είναι συνθήκη σχετικά με τη χρήση της διώρυγας του Σουέζ στην Αίγυπτο. Υπογράφηκε στις 29 Οκτωβρίου 1888 από το Ηνωμένο Βασίλειο, τη Γερμανία, την Αυστροουγγαρία, την Ισπανία, τη Γαλλία, την Ιταλία, την Ολλανδία, τη Ρωσική Αυτοκρατορία και την Οθωμανική Αυτοκρατορία. Το Χεδιβάτο της Αιγύπτου, μέσω της επικράτειας του οποίου διέτρεχε η Διώρυγα, και στον οποίο επρόκειτο να επανέλθουν όλες οι μετοχές της εταιρείας της Διώρυγας του Σουέζ όταν έληξε η 99ετής μίσθωση της εταιρείας για τη διαχείριση της Διώρυγας, δεν προσκλήθηκε να συμμετάσχει στις διαπραγματεύσεις και δεν υπογράψει τη συνθήκη.
Πανάρετη Κοζάνης
Η Πανάρετη βρίσκεται στη τοπική κοινότητα της Τραπεζίτσας ανήκει στον Δήμο Βοΐου της Περιφερειακής Ενότητας Κοζάνης που βρίσκεται στην Περιφέρεια Δυτικής Μακεδονίας.
Σύμβαση της Κωνσταντινούπολης (1888)
Οι υπογράφοντες αποτελούσαν όλες τις μεγάλες ευρωπαϊκές δυνάμεις της εποχής και η συνθήκη ερμηνεύτηκε ως εγγυημένο δικαίωμα διέλευσης όλων των πλοίων από τη Διώρυγα του Σουέζ κατά τη διάρκεια του πολέμου και της ειρήνης. Κατά τη διάρκεια των 74 ετών στρατιωτικής παρουσίας του Ηνωμένου Βασιλείου στην Αίγυπτο, από το 1882 έως το 1956, η βρετανική κυβέρνηση είχε τον ουσιαστικό έλεγχο της Διώρυγας. Το 1956, η αιγυπτιακή κυβέρνηση εθνικοποίησε την Εταιρεία της Διώρυγας του Σουέζ. Οι μελλοντικοί πόλεμοι μεταξύ της Αιγύπτου και του Κράτους του Ισραήλ θα έβλεπαν τη Διώρυγα αποκλεισμένη και άχρηστη για παρατεταμένες χρονικές περιόδους.
Πανάρετη Κοζάνης
Κατά τη διοικητική διαίρεση της Ελλάδας με το σχέδιο «Καποδίστριας», μέχρι το 2010, η Παναρέτη ανήκε στο Τοπικό Διαμέρισμα Τραπεζίτσης, του πρώην Δήμου Νεάπολης του Νομού Κοζάνης.
Σύμβαση της Κωνσταντινούπολης (1888)
Ιστορικό
Το 1875, μια οικονομική κρίση ώθησε τον Χεδίβη της Αιγύπτου, Ισμαήλ Πασά, να πουλήσει τις μετοχές της Αιγύπτου στην Εταιρεία της Διώρυγας του Σουέζ στο Ηνωμένο Βασίλειο. Τέσσερα χρόνια αργότερα, το 1879, το Ηνωμένο Βασίλειο και άλλες Μεγάλες Δυνάμεις ανάγκασαν την απομάκρυνση και την εξορία του Ισμαήλ και την αντικατάστασή του ως Χέντιβ από τον γιο του, Τεβφίκ Πασά. Η δυσαρέσκεια με την εξουσία του Τεβφίκ πυροδότησε την εξέγερση του Ουραμπί το 1881 από εθνικιστές αξιωματικούς του στρατού. Ερμηνεύοντας την εξέγερση ως πιθανή απειλή για τη χρήση της διώρυγας του Σουέζ, το Ηνωμένο Βασίλειο επενέβη στρατιωτικά υπέρ του πολιορκημένου Χέντιβ. Η βρετανική νίκη στον αγγλοαιγυπτιακό πόλεμο που ακολούθησε είχε ως αποτέλεσμα η Βρετανία να αποκτήσει φυσικό έλεγχο στην Αίγυπτο, συμπεριλαμβανομένης της διώρυγας του Σουέζ. Η Γαλλία, η οποία είχε κυριαρχήσει προηγουμένως στη Διώρυγα, και της οποίας οι επενδυτές εξακολουθούσαν να ελέγχουν την πλειοψηφία των μετοχών της Εταιρείας της Διώρυγας του Σουέζ, ήλπιζε να αποδυναμώσει τον βρετανικό έλεγχο και προσπάθησε να επηρεάσει την ευρωπαϊκή γνώμη για τη διεθνοποίηση της Διώρυγας.
Πανάρετη Κοζάνης
Η Πανάρετη έχει υψόμετρο 576 μέτρα από την επιφάνεια της θάλασσας.
Σύμβαση της Κωνσταντινούπολης (1888)
Ιστορικό
Οι κυβερνήσεις της Βρετανίας και της Γαλλίας συμβιβάστηκαν επιδιώκοντας να εξουδετερώσουν τη Διώρυγα μέσω συνθήκης. Το άρθρο I, που εγγυάται τη μετάβαση σε όλα τα πλοία κατά τη διάρκεια του πολέμου και της ειρήνης, βρισκόταν σε αντίθεση με το Άρθρο Χ, το οποίο επέτρεπε στην αιγυπτιακή κυβέρνηση να λάβει μέτρα για την «υπεράσπιση της Αιγύπτου και τη διατήρηση της δημόσιας τάξης». Η τελευταία ρήτρα χρησιμοποιήθηκε από το Ηνωμένο Βασίλειο για να υπερασπιστεί το κλείσιμο της ναυτιλίας του Καναλιού προς τον Άξονα κατά τη διάρκεια του Β' Παγκοσμίου Πολέμου και από την Αίγυπτο για να δικαιολογήσει την απαγόρευση της ισραηλινής ναυτιλίας στη Διώρυγα μετά την έναρξη της επίσημης κατάστασης πολέμου μεταξύ των δύο κρατών στο 1948.
Πανάρετη Κοζάνης
Κατηγορία:Χωριά του νομού Κοζάνης Κατηγορία:Δήμος Βοΐου
Σύμβαση της Κωνσταντινούπολης (1888)
Ιστορικό
Η βρετανική κυβέρνηση αποδέχτηκε τη συνθήκη απρόθυμα και μόνο με σοβαρές επιφυλάξεις:"Οι εκπρόσωποι της Μεγάλης Βρετανίας, προσφέροντας αυτό το κείμενο ως τον οριστικό κανόνα για τη διασφάλιση της ελεύθερης χρήσης της Διώρυγας του Σουέζ, πιστεύουν ότι είναι καθήκον τους να ανακοινώσουν μια γενική επιφύλαξη ως προς τη δυνατότητα εφαρμογής των διατάξεών της στο βαθμό που είναι ασυμβίβαστες με τη διώρυγα του Σουέζ. παροδική και εξαιρετική κατάσταση στην οποία βρίσκεται πράγματι η Αίγυπτος και στο βαθμό που θα μπορούσαν να δεσμεύσουν την ελευθερία δράσης της κυβέρνησης κατά τη διάρκεια της κατοχής της Αιγύπτου από τις βρετανικές δυνάμεις." Η Γαλλία αποδέχτηκε την επιφύλαξη αλλά, σύμφωνα με το διεθνές δίκαιο εκείνη την εποχή, σημείωσε ότι αυτό καθιστούσε τη συνθήκη μια «τεχνικά ανενεργή» και «ακαδημαϊκή δήλωση». Η επιφύλαξη δεν καταργήθηκε μέχρι την Συμμαχία της Αντάντ μεταξύ του Ηνωμένου Βασιλείου και της Γαλλίας, με τη Σύμβαση να τίθεται τελικά σε ισχύ το 1904 Η Αντάντ όρισε ότι η λειτουργία της διεθνούς επιτροπής εποπτείας που περιγράφεται στο άρθρο 8 θα «παραμένει σε εκκρεμότητα». Ωστόσο, για τα επόμενα 40 χρόνια, οι βρετανικές ενέργειες θα ήταν σε μεγάλο βαθμό στο πνεύμα της εγκαταλειμμένης επιφύλαξης.
Στις 5 Αυγούστου 1914, στην αρχή του Α' Παγκοσμίου Πολέμου, η Αίγυπτος υπό τον εθνικιστή Χεβίδη Αμπάς τον Β' δήλωσε ότι η Διώρυγα θα ήταν ανοιχτή σε πλοία όλων των εθνών. Ωστόσο, το Ηνωμένο Βασίλειο στη συνέχεια καθαίρεσε τον Αμπάς, αντικαθιστώντας τον με τον θείο του, Χουσεΐν Καμέλ, και κηρύσσοντας την επανίδρυση του Σουλτανάτου της Αιγύπτου ως βρετανικού προτεκτοράτου. Στη συνέχεια, η Βρετανία απαγόρευσε την πρόσβαση στη Διώρυγα σε πλοία των Κεντρικών Δυνάμεων κατά τη διάρκεια του πολέμου. Επικαλούμενη την ασφάλεια της Διώρυγας, η Βρετανία προσπάθησε να διατηρήσει τα προνόμιά της σε μονομερείς δηλώσεις.
Στις 5 Ιουνίου 1967, κατά τη διάρκεια του Πολέμου των Έξι Ημερών, η Αίγυπτος έκλεισε και απέκλεισε τη Διώρυγα κατά του Ισραήλ. Το κανάλι παρέμεινε αποκλεισμένο και κλειστό κατά τον επόμενο πόλεμο φθοράς του 1968 έως το 1970 και τον πόλεμο του Οκτωβρίου του 1973, ώσπου τελικά άνοιξε ξανά στις 10 Ιουνίου 1975. Η Πολυεθνική Δύναμη και Παρατηρητές (MFO) των 14 κρατών επιβλέπει επί του παρόντος τους όρους της συνθήκης ειρήνης για τη Διώρυγα, η οποία ανήκει και διατηρείται από την Αρχή της Διώρυγας του Σουέζ της Αραβικής Δημοκρατίας της Αιγύπτου. Σύμφωνα με τους διεθνείς κανόνες που διέπουν τη ναυσιπλοΐα μέσω της Διώρυγας του Σουέζ, η Αίγυπτος δεν μπορεί να απαγορεύσει σε κανένα σκάφος τη διέλευση από τη Διώρυγα εάν δεν υπάρξει πόλεμος μεταξύ της Αιγύπτου και αυτής της χώρας.
Πεπονιά Κοζάνης
H Πεπονιά είναι χωριό και κοινότητα του Δήμου Βοΐου. Την περίοδο του σχεδίου Καποδίστριας από το 2001 μέχρι το 2011 ήταν μέρος του Δήμου Νεάπολης, του οποίου αποτελούσε δημοτικό διαμέρισμα. Στην απογραφή του 2011 καταγράφηκαν 70 κάτοικοι του χωριού.
Κανονικό πολύγωνο
Στην Ευκλείδεια γεωμετρία, το κανονικό πολύγωνο είναι ένα πολύγωνο το οποίο είναι ισογώνιο (όλες οι γωνίες του είναι ιδίων μοιρών) και ισόπλευρο (όλες οι πλευρές του είναι ιδίου μήκους). Τα κανονικά πολύγωνα μπορούν να είναι κυρτά ή αστεροειδή. Μια σειρά από κανονικά πολύγωνα με αυξανόμενο αριθμό πλευρών γίνονται οριακά είτε ένας κύκλος, εάν είναι σταθερή η περίμετρος, είτε ένα κανονικό απειρόγωνο, εάν είναι σταθερό το μήκος των πλευρών.
Γενικές ιδιότητες
Οι γενικές ιδιότητες αναφέρονται σε όλα τα κυρτά και τα αστεροειδή κανονικά πολύγωνα.
Ένα κανονικό πολύγωνο ν πλευρών έχει μια περιστροφική συμμετρία τάξης ν.
Όλες οι κορυφές ενός κανονικού πολυγώνου βρίσκονται σε έναν κοινό κύκλο, δηλαδή έναν κύκλο που ονομάζεται περιγεγραμμένος και σχηματίζεται από τις κορυφές του πολυγώνου οι οποίες παρατίθενται κυκλικά. Αυτό σημαίνει ότι κάθε κανονικό πολύγωνο είναι και κυκλικό πολύγωνο.
Η παραπάνω ιδιότητα σε σχέση με την ιδιότητα των πλευρών ίσου μήκους, σημαίνει ότι κάθε κανονικό πολύγωνο έχει επίσης έναν κύκλο, που είναι ομόκεντρος με τον περιγεγραμμένο κύκλο και ονομάζεται εγγεγραμμένος, ο οποίος εφάπτεται στην κάθε πλευρά του πολυγώνου. Αυτό σημαίνει ότι κάθε κανονικό πολύγωνο είναι και εφαπτόμενο πολύγωνο.
Ένα κανονικό πολύγωνο ν πλευρών μπορεί να κατασκευαστεί με κανόνα και διαβήτη αν και μόνο αν οι περιττοί πρώτοι παράγοντες του ν είναι διακριτοί πρώτοι αριθμοί Φερμά (βλ. κατασκευάσιμο πολύγωνο).
Συμμετρία
Η ομάδα συμμετρίας ενός κανονικού πολυγώνου ν πλευρών είναι διεδρική Dν (τάξης 2ν): D2, D3, D4, ... Αποτελείται από Cν περιστροφές, ταυτόχρονα με ανακλαστική συμμετρία σε ν άξονες που διέρχονται από το κέντρο. Αν ο ν είναι άρτιος, τότε οι μισοί από αυτούς τους άξονες διέρχονται από δύο αντίθετες κορυφές, και οι άλλοι μισοί από το μέσο των αντίθετων πλευρών. Αν ο ν είναι περιττός, τότε όλοι οι αξόνες διέρχονται από μια κορυφή και το μέσο της αντίθετης πλευράς.
Διττότητα των κανονικών πολυγώνων
Όλα τα κανονικά πολύγωνα είναι αυτομάτως διπλά σε συνάφεια, και για περιττό ν είναι αυτομάτως διπλά σε ταυτότητα.
Επιπλέον, κάθε κανονικό αστεροειδές σχήμα (ένωση), αποτελείται από κανονικά πολύγωνα και είναι επίσης αυτομάτως διπλό.
Κανονικά πολύγωνα ως έδρες πολυέδρων
Ένα ομοιόμορφο πολύεδρο έχει ως έδρες κανονικά πολύγωνα, έτσι ώστε για κάθε δύο κορυφές να υπάρχει μια ισομετρία χαρτογραφώντας το ένα μέσα στο άλλο (ομοίως με τα κανονικά πολύγωνα).
Ένα Σχεδόν κανονικό πολύεδρο είναι ένα ομοιόμορφο πολύεδρο που έχει μόνο δύο είδη εδρών που εναλλάσσονται γύρω από κάθε κορυφή του.
Ένα κανονικό πολύεδρο είναι ένα ομοιόμορφο πολύεδρο που έχει μόνο ένα είδος έδρας.
Τα υπόλοιπα (ανομοιόμορφα) κυρτά πολύεδρα με κανονικές έδρες είναι γνωστά ως στερεά του Τζόνσον.
Ένα πολύεδρο που έχει κανονικά τρίγωνα ως έδρες ονομάζεται δελτάεδρο.
Εξωτερικοί σύνδεσμοι
Κατηγορία:Πολύγωνα
Ιωάννης Γιαννηκώστας (υποναύαρχος)
Ο Ιωάννης Γιαννηκώστας (και Γιαννικώστας, 1880 - 5 Μαρτίου 1970) ήταν αξιωματικός του Πολεμικού Ναυτικού και πολιτικός.
Βιογραφικά στοιχεία
Πέθανε ενώ ήταν υποναύαρχος ε.α. τον Μάρτιο του 1970 και κηδεύτηκε στις 6 Μαρτίου από το Πρώτο Νεκροταφείο Αθηνών.
Παραπομπές
Κατηγορία:Έλληνες αξιωματικοί του Πολεμικού Ναυτικού Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με τη Δημοκρατική Παράταξη
Λευκοθέα Κοζάνης
Η Λευκοθέα είναι χωριό και κοινότητα του Δήμου Βοΐου. Την περίοδο του σχεδίου Καποδίστριας από το 2001 μέχρι το 2011 ήταν μέρος του Δήμου Νεάπολης, του οποίου αποτελούσε δημοτικό διαμέρισμα. Στην απογραφή του 2011 καταγράφηκαν 20 κάτοικοι στο χωριό.
Κατηγορία:Χωριά του νομού Κοζάνης Κατηγορία:Δήμος Βοΐου
Αννοναρία
μικρογραφία|Χάρτης της βόρειας Βυζαντινής Ιταλίας Η Αννοναρία (σε ελεύθερη μετάφραση : Σιτοχώρι) ήταν μια επαρχία της Βυζαντινής Αυτοκρατορίας στην βορειο-ανατολική σημερινή Ιταλία, με επίκεντρο τη Ραβέννα και περιλάμβανε τα κατάλοιπα των βυζαντινών κτήσεων της Βενετίας, την Φλαμινία και Πικένουμ Αννοναρίουμ και μέρος της σημερινής Λομβαρδίας.
Δημιουργήθηκε με βάση την ρωμαϊκή επαρχία της Αννοναρία που είχε δημιουργήσει ο Θεοδόσιος Α΄. Εκείνη την εποχή, η επαρχία ήταν ο σιτοβολώνας και εξασφάλιζε τρόφιμα για το Μιλάνο και τη Ραβένα. Την λειτουργία αυτή αργότερα επανέλαβε κάτω από την κυριαρχία του ο βασιλιάς των Οστρογότθων Θεοδώριχος.
Η επαρχία της Αννοναρία δημιουργήθηκε από τον Τιβέριο Β (αυτοκράτορα της Ανατολής από το 574) περίπου το έτος 580, στην αναδιοργάνωση του βυζαντινού εδάφους της Ιταλίας, και περιλάμβανε τα εδάφη βόρεια των Απεννίνων.
Η επαρχία ήταν βραχύβια και λίγα χρόνια αργότερα ο αυτοκράτορας Μαυρίκιος (582 - 602) την ενέταξε στην νέα επαρχία Εξαρχάτο της Ραβένα, με πρωτεύουσα τη Ραβέννα.
Πηγές
Κατηγορία:Επαρχίες της Βυζαντινής αυτοκρατορίας Κατηγορία:Βυζαντινή Ιταλία
Φανταχτερός πίθηκος-αράχνη
Ο φανταχτερός πίθηκος αράχνης ( Ateles geoffroyi ornatus ), είναι ένα υποείδος των πιθήκων αραχνών του Geoffroy, ένας τύπου πιθήκου του Νέου Κόσμου, από την Κεντρική Αμερική, που προέρχεται από την Κόστα Ρίκα και τον Παναμά. Άλλα κοινά ονόματα για αυτό το υποείδος περιλαμβάνουν τον λαμπρό πίθηκο-αράχνη, τον κοινό πίθηκο-αράχνη, τον κόκκινο πίθηκο-αράχνη, τον πίθηκο-αράχνη του Παναμά και τον πίθηκο-αράχνη του Azuero . Τα τελευταία δύο παλαιότερα θεωρούνταν ξεχωριστά υποείδη, panamensis και azuerensis, αντίστοιχα. αριστερά|μικρογραφία| Θηλυκό νεαρής ηλικίας 22 μηνών A. g. ornatus στο Κέντρο Αποκατάστασης Άγριας Ζωής στη νότια [[Κόστα Ρίκα . Ως νεαρό άτομο, το πρόσωπό της είναι ανοιχτόχρωμο, αλλά θα γίνει σκούρο κατά τη σεξουαλική ωριμότητα. ]]
Εξωτερικοί σύνδεσμοι
Κατηγορία:Πρωτεύοντα Κατηγορία:Θηλαστικά της Κεντρικής Αμερικής
Προγηρία
Η προγηρία είναι συγκεκριμένος τύπος προγηροειδούς συνδρόμου που ονομάζεται σύνδρομο Hutchinson-Gilford. Τα σύνδρομα προγεροειδών είναι μια ομάδα ασθενειών με σύμπτωμα την πρόωρη γήρανση. Οι ασθενείς που γεννώνται με προγηρία συνήθως ζουν μέχρι τις ηλικίες από τα μέσα της εφηβείας έως τις αρχές της τρίτης δεκαετίας του βίου τους.
Συνήθως αναπτύσσονται με την εφηβεία σοβαρές καρδιαγγειακές επιπλοκές, με αποτέλεσμα τον θάνατο.
Σημεία και συμπτώματα
Τα παιδιά με προγερία συνήθως εμφανίζουν τα αρχικά συμπτώματα κατά τους πρώτους μήνες της ζωής τους. Τα πρώτα συμπτώματα μπορεί να περιλαμβάνουν την απουσία ανάπτυξης και τοπική κατάσταση του δέρματος που μοιάζει με σκληρόδερμα. Καθώς ένα παιδί μεγαλώνει περνώντας τη βρεφική ηλικία, γίνονται εμφανείς πρόσθετες καταστάσεις, συνήθως περίπου στους 18-24 μήνες. Η περιορισμένη ανάπτυξη, η αλωπεκία σε ολόκληρο το σώμα (απώλεια μαλλιών) και μια ξεχωριστή εμφάνιση (μικρό πρόσωπο με ρηχό πηγούνι και μη ανεπτυγμένη μύτη) είναι όλα χαρακτηριστικά της προγηρίας. Τα σημεία και τα συμπτώματα αυτής της προοδευτικής ασθένειας τείνουν να γίνονται πιο έντονα καθώς το παιδί μεγαλώνει. Αργότερα, η κατάσταση προκαλεί ζαρωμένο δέρμα, νεφρική ανεπάρκεια, απώλεια όρασης και αθηροσκλήρωση και άλλα καρδιαγγειακά προβλήματα. Το σκληρόδερμα, μια σκλήρυνση και σύσφιξη του δέρματος στον κορμό και τα άκρα του σώματος, είναι διαδεδομένη. Τα άτομα που διαγιγνώσκονται με αυτή τη διαταραχή έχουν συνήθως μικρά, εύθραυστα σώματα, όπως αυτά των ηλικιωμένων ενηλίκων. Το κεφάλι είναι συνήθως μεγάλο στο σώμα, με στενό, ζαρωμένο πρόσωπο και μύτη ραμφοειδή. Οι εμφανείς φλέβες του τριχωτού της κεφαλής είναι εμφανείς (γίνονται πιο εμφανείς από την αλωπεκία), καθώς και εξογκωμένους οφθαλμούς. Ο μυοσκελετικός εκφυλισμός προκαλεί απώλεια σωματικού λίπους και μυών, δύσκαμπτες αρθρώσεις, εξάρθρωση ισχίου και άλλα συμπτώματα που γενικά απουσιάζουν στον μη ηλικιωμένο πληθυσμό. Τα άτομα διατηρούν συνήθως την τυπική ψυχική και κινητική ανάπτυξή τους.
Αίτιο
Το σύνδρομο Hutchinson-Gilford (HPGS) είναι εξαιρετικά σπάνια αυτοσωμική επικρατής γενετική διαταραχή στην οποία συμπτώματα που μοιάζουν με εμφάνιση γήρανσης εκδηλώνονται σε πολύ μικρή ηλικία. Η σπάνια γονιδιακή μετάλλαξη που προκαλεί τη διαταραχή εμφανίζεται τυχαία, δεν είναι κληρονομική. μικρογραφία|600x600εσ| Υπερδομική ανάλυση του πυρηνικού περιβλήματος σε ινοβλάστες από ένα άτομο με HGPS. Μικροσκοπική εικόνα ηλεκτρονικής μετάδοσης χαμηλής μεγέθυνσης ενός πυρήνα 10 PT001 διέδειξε αρκετές κήλες (α). Δύο εικόνες υψηλότερης μεγέθυνσης του ίδιου πυρήνα σε θέσεις διόγκωσης (b και c) έδειξαν στενή τοποθέτηση της χρωματίνης στην πυρηνική μεμβράνη. Στα a, b, και c, ο πυρήνας είναι προς τα αριστερά. Οι ράβδοι κλίμακας αντιστοιχούν σε 2 μm στον πίνακα a και 500 nm στους πίνακες b και c. Το HPGS προκαλείται από μεταλλάξεις που αποδυναμώνουν τη δομή του πυρήνα του κυττάρου, καθιστώντας δύσκολη την κανονική κυτταρική διαίρεση. Η ιστόνη H4K20me3 εμπλέκεται και προκαλείται από de novo μεταλλάξεις που συμβαίνει σε ένα γονίδιο που κωδικοποιεί την λαμίνη Α. Η λαμίνη A δημιουργείται, αλλά δεν έχει υποστεί σωστή επεξεργασία. Αυτή η κακή επεξεργασία δημιουργεί ανώμαλη πυρηνική μορφολογία και αποδιοργανωμένη ετεροχρωμίνη. Οι ασθενείς επίσης δεν έχουν κατάλληλη επιδιόρθωση DNA και έχουν επίσης αυξημένη γονιδιωματική αστάθεια.
Σε κανονικές συνθήκες, τοLMNA γονίδιο κωδικοποιεί μία δομική πρωτεΐνη που ονομάζεται προλαμίνη Α, η οποία υποβάλλεται σε μια σειρά σταδίων επεξεργασίας πριν την επίτευξη της τελικής της μορφής, που ονομάζεται λαμίνη Α Η προλαμίνη Α περιέχει το σύμπλεγμα «CAAX» όπου C είναι η κυστεΐνη, το Α ένα αλειφατικό αμινοξύ και X οποιοδήποτε αμινοξύ Αυτό το μοτίβο στα καρβοξυλικά άκρα των πρωτεϊνών πυροδοτεί τρεις διαδοχικές ενζυμικές τροποποιήσεις. Πρώτον, η πρωτεΐνη φαρνεσυλοτρανσφεράση καταλύει την προσθήκη ενός τμήματος φαρνεσυλίου στην κυστεΐνη. Δεύτερον, μια ενδοπρωτεάση που αναγνωρίζει την φαρνεσυλιωμένη πρωτεΐνη καταλύει τη διάσπαση του πεπτιδικού δεσμού μεταξύ της κυστεΐνης και του συμπλέγματος -aaX. Στο τρίτο στάδιο, η ισοπρενυλοκυστεΐνη καρβοξυλομεθυλοτρανσφεράση καταλύει τη μεθυλίωση της καρβοξυλ-τελικής φαρνεσυλ κυστεΐνης. Η φαρνεσυλιωμένη και μεθυλιωμένη πρωτεΐνη μεταφέρεται μέσω πυρηνικού πόρου στο εσωτερικό του πυρήνα. Μόλις βρεθεί στον πυρήνα, η πρωτεΐνη διασπάται από μια πρωτεάση που ονομάζεται μεταλλοπεπτιδάση ψευδαργύρου STE24 ( ZMPSTE24 ), η οποία αφαιρεί τα τελευταία 15 αμινοξέα, τα οποία περιλαμβάνουν την φαρνεσυλιωμένη κυστεΐνη. Μετά την διάσπαση από την πρωτεάση, η πρελαμίνη Α αναφέρεται ως ελασματοειδή Α. Στα περισσότερα κύτταρα θηλαστικών, η λαμίνη A, μαζί με τις λαμίνη B1, λαμίνη B2 και λαμίνη C, αποτελούν το πυρηνικό έλασμα, το οποίο παρέχει σχήμα και σταθερότητα στον εσωτερικό πυρηνικό περίβλημα. Πριν από τα τέλη του 20ού αιώνα, η έρευνα για την προγηρία απέδωσε πολύ λίγες πληροφορίες σχετικά με το σύνδρομο. Το 2003, η αιτία της προγηρίας ανακαλύφθηκε ότι είναι μια σημειακή μετάλλαξη στη θέση 1824 του γονιδίου LMNA, το οποίο αντικαθιστά κυτοσίνη με θυμίνη. Αυτή η μετάλλαξη δημιουργεί μια κρυπτική τοποθεσία συναρμογής 5 'εντός του εξονίου 11, με αποτέλεσμα μικρότερη από την κανονική μεταγραφή mRNA. Όταν αυτό το μικρότερο mRNA μεταφράζεται σε πρωτεΐνη, παράγει μια ανώμαλη παραλλαγή της πρωτεΐνης πρελαμίνης Α, που αναφέρεται ως προγηρίνη. Η ομάδα φαρνεσυλίου της προγηρίας δεν μπορεί να αφαιρεθεί επειδή η περιοχή διάσπασης ZMPSTE24 λείπει από την προγηρίνη, επομένως η ανώμαλη πρωτεΐνη συνδέεται μόνιμα στο πυρηνικό χείλος. Ένα αποτέλεσμα είναι ότι το πυρηνικό έλασμα δεν παρέχει στην πυρηνική μεμβράνη αρκετή διαρθρωτική υποστήριξη, με αποτέλεσμα να παίρνει ανώμαλο σχήμα. Δεδομένου ότι η υποστήριξη που συνήθως παρέχει το πυρηνικό έλασμα είναι απαραίτητη για την οργάνωση της χρωματίνης κατά τη διάρκεια της μίτωσης, η αποδυνάμωση του πυρηνικού ελάσματος περιορίζει την ικανότητα του κυττάρου να διαιρείται. Ωστόσο, η ελαττωματική κυτταρική διαίρεση είναι απίθανο να είναι το κύριο ελάττωμα που οδηγεί σε προγηρία, ειδικά επειδή τα παιδιά αναπτύσσονται κανονικά χωρίς σημάδια ασθένειας έως την ηλικία περίπου ενός έτους. Οι παραλλαγές της φαρνεσυλιωμένης προλαμίνης Α οδηγούν επίσης σε ελαττωματική επιδιόρθωση του DNA, η οποία μπορεί να παίζει ρόλο στην ανάπτυξη προγηρίας. Η έκφραση της προγηρίνης οδηγεί επίσης σε ελαττώματα στην καθιέρωση της πολικότητας των κυττάρων των ινοβλαστών, η οποία παρατηρείται επίσης στη φυσιολογική γήρανση.
Μέχρι σήμερα είναι γνωστά περισσότερα από 1.400 SNP στο γονίδιο LMNA. Μπορούν να εκδηλωθούν ως αλλαγές στο mRNA, στη μάτισμα ή στην αλληλουχία πρωτεϊνών αμινοξέων (π.χ. Arg471Cys, Arg482Gln, Arg527Leu, Arg527Cys, Ala529Val ).
Η προγηρίνη μπορεί επίσης να παίζει ρόλο στη φυσιολογική γήρανση του ανθρώπου, καθώς η παραγωγή της ενεργοποιείται σε τυπικά γηρασμένα κύτταρα.
Σε αντίθεση με άλλες " ασθένειες που επιταχύνουν τη γήρανσς " (όπως το σύνδρομο Werner, το σύνδρομο Cockayne ή η μελαχρωματική ξηροδερμία (xeroderma pigmentosum ), η προγηρία ενδέχεται να μην προκαλείται άμεσα από ελαττωματική επιδιόρθωση του DNA . Αυτές οι ασθένειες προκαλούν κάθε αλλαγή σε μερικές συγκεκριμένες πτυχές της γήρανσης, αλλά ποτέ σε κάθε πτυχή ταυτόχρονα, επομένως συχνά αποκαλούνται «τμηματικές προγηρίες».
Μια έκθεση του 2003 στο περιοδικό Nature ανέφερε ότι η προγηρία μπορεί να είναι ένα de novo επικρατές χαρακτηριστικό. Αναπτύσσεται κατά τη διάρκεια της κυτταρικής διαίρεσης σε ένα πρόσφατα συλληφθέν ζυγωτό ή στους γαμέτες ενός από τους γονείς. Προκαλείται από μεταλλάξεις στο LMNA (πρωτεΐνη λαμίνη Α) γονίδιο επί του χρωμοσώματος 1. Η μεταλλαγμένη μορφή της λαμίνης Α είναι κοινώς γνωστή ως προγερίνη. Μία από τις συγγραφείς, η Λέσλι Γκόρντον, ήταν γιατρός που δεν γνώριζε τίποτα για την προγηρία έως ότου ο γιος της, Σαμ, διαγνώστηκε σε 22 μήνες. Η Γκόρντον και ο σύζυγός της, παιδίατρος Σκοτ Μπερνς, ίδρυσαν το Ίδρυμα Ερευνών Προγηρίας.
Λαμίνη Α
Η λαμίνη είναι σημαντικό συστατικό ενός ικριώματος πρωτεΐνης στο εσωτερικό άκρο του πυρήνα που ονομάζεται πυρηνικό έλασμα που βοηθά στην οργάνωση πυρηνικών διεργασιών όπως η σύνθεση RNA και DNA.
Η προλαμίνη A περιέχει ένα τμήμα CAAX στο C-άκρο της πρωτεΐνης (όπου C είναι η κυστεΐνη και το Α είναι οποιοδήποτε από τα αλειφατικά αμινοξέα). Αυτό διασφαλίζει ότι η κυστεΐνη είναι φαρνεσυλιωμένη και επιτρέπει στην πρελαμίνη Α να συνδέεται σε μεμβράνες, ειδικά την πυρηνική μεμβράνη. Αφού εντοπιστεί η πρελαμίνη Α στην πυρηνική μεμβράνη των κυττάρων, τα Ο-τερματικά αμινοξέα, συμπεριλαμβανομένης της φαρνεσυλιωμένης κυστεΐνης, αποκόπτονται από μια συγκεκριμένη πρωτεάση. Η προκύπτουσα πρωτεΐνη, τώρα λάμίνη A, δεν είναι πλέον συνδεδεμένη με μεμβράνη και εκτελεί λειτουργίες μέσα στον πυρήνα.
Μια μελέτη που συνέκρινε τα κύτταρα του ασθενούς HGPS με τα κύτταρα του δέρματος από νεαρά και ηλικιωμένα φυσιολογικά ανθρώπινα άτομα διαπίστωσε παρόμοια ελαττώματα στο HGPS και τα ηλικιωμένα κύτταρα, συμπεριλαμβανομένης της μείωσης της ρύθμισης ορισμένων πυρηνικών πρωτεϊνών, της αυξημένης βλάβης του DNA και της απομεθυλίωσης της ιστόνης, οδηγώντας σε μειωμένη ετεροχρωμίνη. Τα νηματώδη κατά τη διάρκεια της ζωής τους δείχνουν προοδευτικές μεταβολές λαμινών συγκρίσιμες με την HGPS σε όλα τα κύτταρα εκτός από τους νευρώνες και τους γαμέτες. Αυτές οι μελέτες δείχνουν ότι τα ελαττώματα της λαμίνης Α σχετίζονται με τη φυσιολογική γήρανση.
Διάγνωση
Εμφανίζονται αλλαγές στο δέρμα, ανώμαλη ανάπτυξη και απώλεια μαλλιών. Αυτά τα συμπτώματα συνήθως αρχίζουν να εμφανίζονται σε ηλικία ενός έτους. Μια γενετική εξέταση για μεταλλάξεις LMNA μπορεί να επιβεβαιώσει τη διάγνωση της προγηρίας. Πριν την εμφάνιση της γενετικής δοκιμής, η λανθασμένη διάγνωση ήταν συχνή.
Θεραπευτική αγωγή
Τον Νοέμβριο του 2020, η Αμερικανική Υπηρεσία Τροφίμων και Φαρμάκων ενέκρινε το lonafarnib, το οποίο βοηθά στην πρόληψη της συσσώρευσης ελαττωματικών προγηρινών και παρόμοιων πρωτεϊνών. Μια κλινική δοκιμή το 2018 δείχνει σημαντικά χαμηλότερα ποσοστά θνησιμότητας ~ θεραπεία με lonafarnib μόνο σε σύγκριση με χωρίς θεραπεία (3,7% έναντι 33,3%) ~ σε διάμεσο χρονικό διάστημα παρακολούθησης 2,2 ετών. Το φάρμακο, δεδομένου του καθεστώτος ορφανού φαρμάκου και του κουπονιού αξιολόγησης προτεραιότητας παιδιατρικής νόσου, λαμβάνεται δύο φορές την ημέρα με τη μορφή καψουλών και μπορεί να κοστίζει 650.000 $ ετησίως, καθιστώντας το απαγορευτικό για ορισμένες οικογένειες. Δεν είναι σαφές πώς θα καλύπτεται από ασφάλιση υγείας στις Ηνωμένες Πολιτείες. Οι συχνές ανεπιθύμητες ενέργειες του φαρμάκου περιλαμβάνουν «ναυτία, έμετο, διάρροια, λοιμώξεις, μειωμένη όρεξη και κόπωση».
Άλλες επιλογές θεραπείας έχουν επικεντρωθεί στη μείωση των επιπλοκών (όπως καρδιαγγειακές παθήσεις ) με χειρουργική επέμβαση παράκαμψης στεφανιαίας αρτηρίας και μικρών δόσεων ασπιρίνης.
Επιχειρήθηκε η θεραπεία με αυξητική ορμόνη Η χρήση του Morpholinos έχει επίσης επιχειρήσει σε ποντίκια και κυτταρικές καλλιέργειες προκειμένου να μειωθεί η παραγωγή προγερίνης. Χρησιμοποιήθηκαν αντιπληροφοριακά ολιγονουκλεοτίδια Morpholino που κατευθύνονται ενάντια στη μεταλλαγμένη ένωση εξονίου 11-εξονίου 12 στα μεταλλαγμένα προ-mRNAs.
Έχει προταθεί ένας τύπος αντικαρκινικού φαρμάκου, οι αναστολείς της φαρνεσυλοτρανσφεράσης (FTIs), αλλά η χρήση τους περιορίζεται κυρίως σε ζωικά μοντέλα. Μια κλινική δοκιμή Φάσης II με τη χρήση του FTI lonafarnib ξεκίνησε τον Μάιο του 2007. Σε μελέτες για τα κύτταρα ένα άλλο αντικαρκινικό φάρμακο, η ραπαμυκίνη, προκάλεσε την απομάκρυνση της προγερίνης από την πυρηνική μεμβράνη μέσω αυτοφαγίας. Έχει αποδειχθεί ότι η πραβαστατίνη και το zoledronate είναι αποτελεσματικά φάρμακα όταν πρόκειται για τον αποκλεισμό της παραγωγής της φαρνεσυλικής ομάδας.
Οι αναστολείς της φαρνεσυλτρανσφεράσης (FTIs) είναι φάρμακα που αναστέλλουν τη δραστικότητα ενός ενζύμου που απαιτείται για τη σύνδεση μεταξύ πρωτεϊνών προγηρίας και ομάδων φαρνεσυλίου. Αυτός ο σύνδεσμος δημιουργεί τη μόνιμη προσκόλληση της προγερίνης στο πυρηνικό χείλος. Στα προγερία, μπορεί να συμβεί κυτταρική βλάβη επειδή συμβαίνει αυτή η προσκόλληση και ο πυρήνας δεν βρίσκεται σε φυσιολογική κατάσταση. Το Lonafarnib είναι FTI, που σημαίνει ότι μπορεί να αποφύγει αυτόν τον σύνδεσμο, επομένως η προγερίνη δεν μπορεί να παραμείνει προσκολλημένη στο χείλος του πυρήνα και τώρα έχει μια πιο φυσιολογική κατάσταση.
Μελέτες του sirolimus, ενός αναστολέα mTOR, δείχνουν ότι μπορεί να ελαχιστοποιήσει τις φαινοτυπικές επιδράσεις των ινοβλαστών προγερίων. Άλλες παρατηρούμενες συνέπειες από τη χρήση του είναι η κατάργηση της πυρηνικής διόγκωσης, η αποδόμηση της προγηρίνης στα προσβεβλημένα κύτταρα και η μείωση του σχηματισμού αδιάλυτων αδρανών προγηρίνης. Αυτά τα αποτελέσματα έχουν παρατηρηθεί μόνο in vitro και δεν είναι αποτελέσματα οποιασδήποτε κλινικής δοκιμής, αν και πιστεύεται ότι η θεραπεία μπορεί να ωφελήσει τους ασθενείς με HGPS.
Πρόγνωση
Καθώς δεν υπάρχει γνωστή θεραπεία, λίγα άτομα με προγερία υπερβαίνουν τα 13 χρόνια. Τουλάχιστον το 90% των ασθενών πεθαίνουν από επιπλοκές της αθηροσκλήρωσης, όπως καρδιακή προσβολή ή εγκεφαλικό επεισόδιο.
Η νοητική ανάπτυξη δεν επηρεάζεται αρνητικά. Στην πραγματικότητα, η νοημοσύνη τείνει να είναι στον μέσο όρο έως πάνω από τον μέσο όρο. Όσον αφορά τα χαρακτηριστικά της γήρανσης που φαίνεται να εκδηλώνει η προγηρία, η ανάπτυξη των συμπτωμάτων είναι συγκρίσιμη με τη γήρανση με ρυθμό οκτώ έως δέκα φορές ταχύτερος από το κανονικό. Όσον αφορά τα χαρακτηριστικά της γήρανσης που δεν παρουσιάζουν τα προγερία, οι ασθενείς δεν εμφανίζουν νευροεκφυλισμό ή προδιάθεση για καρκίνο. Επίσης, δεν αναπτύσσουν καταστάσεις που σχετίζονται συνήθως με τη γήρανση, όπως ο καταρράκτης (που προκαλείται από έκθεση σε υπεριώδη ακτινοβολία) και η οστεοαρθρίτιδα.
Αν και μπορεί να μην υπάρχουν επιτυχημένες θεραπείες για την ίδια την προγηρία, υπάρχουν θεραπείες για τα προβλήματα που προκαλεί, όπως αρθριτικά, αναπνευστικά και καρδιαγγειακά προβλήματα. Οι πάσχοντες από προγερία έχουν φυσιολογική αναπαραγωγική ανάπτυξη και υπάρχουν γνωστές περιπτώσεις γυναικών με προγηρία που έδωσαν υγιείς απογόνους.
Επιδημιολογία
Μια μελέτη από τις Κάτω Χώρες έδειξε συχνότητα 1 στα 20 εκατομμύρια γεννήσεις. Σύμφωνα με το Ίδρυμα Ερευνών Προγηρίας, από τον Σεπτέμβριο του 2020, υπάρχουν 179 γνωστές περιπτώσεις στον κόσμο, σε 53 χώρες. 18 από τις περιπτώσεις εντοπίστηκαν στις Ηνωμένες Πολιτείες. Εκατοντάδες περιπτώσεις έχουν αναφερθεί στο ιατρικό ιστορικό από το 1886. Ωστόσο, το Ίδρυμα Ερευνών Προγηρίας πιστεύει ότι μπορεί να υπάρχουν έως 150 μη διαγνωσμένες περιπτώσεις παγκοσμίως.
Υπήρξαν μόνο δύο περιπτώσεις στις οποίες ένα υγιές άτομο ήταν γνωστό ότι φέρει τη μετάλλαξη LMNA που προκαλεί προγηρία. Μία οικογένεια από την Ινδία είχε πέντε παιδιά με προγηρία.
Μοντέλα σε ποντικούς
Υπάρχει ένα μοντέλο ποντικού με προγηρία, αν και στο ποντίκι, η πρελαμίνη Α LMNA δεν μεταλλάσσεται. Αντίθετα, λείπει το ZMPSTE24, η συγκεκριμένη πρωτεάση που απαιτείται για την απομάκρυνση του C-τελικού άκρου της πρελαμίνης Α. Και οι δύο περιπτώσεις έχουν ως αποτέλεσμα τη συσσώρευση της φαρνεσυλιωμένης πρελαμίνης Α στην πυρηνική μεμβράνη και στη χαρακτηριστική πυρηνική διόγκωση LMNA.
Επισκευή DNA
Η επιδιόρθωση των διπλών κλώνων του DNA μπορεί να συμβεί είτε με μία από τις δύο μεθόδους, την μη ομόλογη τελική ένωση (NHEJ) είτε τον ομόλογο ανασυνδυασμό (HR). Οι βιταμίνες τύπου Α προάγουν τη γενετική σταθερότητα διατηρώντας επίπεδα πρωτεϊνών που έχουν βασικούς ρόλους στο NHEJ και το HR. Κύτταρα ποντικού ανεπαρκή για ωρίμανση της πρελαμίνης Α δείχνουν αυξημένη βλάβη στο DNA και χρωμοσωμικές ανωμαλίες και έχουν αυξημένη ευαισθησία σε παράγοντες βλάβης του DNA. Στην προγηρία η αδυναμία επαρκούς επιδιόρθωσης βλαβών του DNA λόγω ελαττωματικής στρώσης τύπου Α μπορεί να προκαλέσει πτυχές της πρόωρης γήρανσης (βλέπε επίσης τη θεωρία της γήρανσης του DNA για βλάβη ).
Επιγενετική ανάλυση ανθρώπινου HGPS
Τα δείγματα ινοβλαστών από παιδιά με σύνδρομο προγηρίας εμφανίζουν επιταχυνόμενα επιγενετικά αποτελέσματα γήρανσης σύμφωνα με το τεστ επιγενετικού ωρολογίου σε δείγματα δέρματος και αίματος.
Ιστορία
Η προγηρία περιγράφηκε για πρώτη φορά το 1886 από τον Τζόναθαν Χάτσινσον (Jonathan Hutchinson). Περιγράφηκε επίσης ανεξάρτητα το 1897 από τον Χέιστινγκς Γκίλφορντ (Hastings Gilford). Η πάθηση αργότερα ονομάστηκε σύνδρομο προγηρίας Hutchinson – Gilford. Οι επιστήμονες ενδιαφέρονται εν μέρει για την προγηρία επειδή ενδέχεται να ανακαλύψουν ενδείξεις για την κανονική διαδικασία γήρανσης.
Ετυμολογία
Η λέξη progeria προέρχεται από τις ελληνικές λέξεις "pro" ( προ ), που σημαίνει "πριν" ή "πρόωρος", και "gēras" ( γῆρας ).
Μάραθος Καρδίτσας
Ο Μάραθος είναι χωριό στη Θεσσαλία και την Περιφερειακή Ενότητας Καρδίτσας.
Γεωγραφικά - Αξιοθέατα
Ο Μάραθος βρίσκεται στα δυτικά όρια με την Περιφερειακή Ενότητα Άρτας, κοντά και δυτικά του ποταμού Αχελώου ενώ απέχει περίπου 26 χλμ. Ν.-ΝΔ. από το Ανθηρό (έδρα του δήμου) και 100 χλμ. Δ.-ΝΔ. από την Καρδίτσα. Το χωριό είναι κτισμένος στις παρυφές του όρους Γαλάτσι (υψόμετρο 1.894 μ.) των Δυτικών Αγράφων, σε υψόμετρο 640 μέτρων με θέα την κοιλάδα του Αχελώου, τον Αχελώο ποταμό και τη Μονή Παναγίας Επισκοπής.
Αξιοθέατα είναι η πλακόστρωτη πλατεία, τα πέτρινα σπίτια του χωριού που είναι κτισμένα από τζουμερκιώτες τεχνίτες και αξιοπρόσεκτη η αρχιτεκτονική της ενοριακής του εκκλησίας Αγία Τριάδα. Από την άκρη του ξεκινάει το μονοπάτι της "αρκουδόσκαλας" που, αφού διασχίσει ένα ελατοδάσος τεσσάρων περίπου χιλιομέτρων, καταλήγει στην τοποθεσία "Κοντούρες" ενώ στα μισά της διαδρομής υπάρχει πηγή (το νερό της αρκουδόσκαλας).
Διοικητικά - Πληθυσμιακά στοιχεία
Αναφέρεται επίσημα, με την παλιά του ονομασία Αραχωβίτσα, το 1912 στο ΦΕΚ 261Α - 31/08/1912 να ορίζεται έδρα της ομώνυμης κοινότητας και το 1928 στο ΦΕΚ 81Α - 14/05/1928 να μετονομάζεται σε Μάραθος. Σύμφωνα με το Πρόγραμμα «Καλλικράτης» μαζί με τον Μάραθο Β' και το Μελάνυδρο αποτελούν την κοινότητα Μαράθου που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 117 κάτοικοι.
Οι απογραφές μετά το Β΄ Παγκόσμιο Πόλεμο είναι:
Παραπομπές
Κατηγορία:Δήμος Αργιθέας Κατηγορία:Χωριά του νομού Καρδίτσας
Μουσείο του Ρίτσμοντ (Λονδίνο)
Το μουσείο του Ρίτσμοντ βρίσκεται στην περιοχή Ρίτσμοντ του νοτιοδυτικού Λονδίνου, και στεγάζεται στο κτήριο του παλιού δημαρχείου κοντά στην γέφυρα του Ρίτσμοντ.
Λειτουργία
Η λειτουργία του ξεκίνησε το 1983 και εγκαινιάστηκε επίσημα από την βασίλισσα Ελισάβετ Β´ στις 28 Οκτωβρίου του 1988. Το μουσείο λειτουργεί από την Τρίτη έως το Σάββατο και η είσοδος είναι ελεύθερη όπως σε όλα τα μουσεία του Ηνωμένου Βασιλείου. Ανάμεσα στους διάσημους πατρόνες του μουσείου περιλαμβάνονται η πριγκίπισσα Αλεξάνδρα του Κεντ [8]  [8]  και ο φυσιοδίφης Ντέιβιντ Αττένμπορο.
Εκθέματα
Στην συλλογή του μουσείου περιλαμβάνονται εκθέματα από την μεσαιωνική έως την σύγχρονη εποχή, τα οποία καλύπτουν την περιοχή του Ρίτσμοντ καθώς και των γειτονικών Χαμ, Πήτερσαμ και Κιού. Στα σημαντικά εκθέματα του μουσείου περιλαμβάνονται ένα δόντι μαμούθ από την προϊστορική εποχή, ένα τμήμα τζαμιού του 16ου αιώνα από το παλάτι του Ρίτσμοντ, μια υπό κλίμακα ανακατασκευή του παλατιού, καθώς και πίνακας ζωγραφικής του 18ου αιώνα με απεικόνιση της πόλης από τον Ολλανδό ζωγράφο Λέοναρντ Κνάιφ (Leonard Knijff).
Άλλα
Στο ίδιο κτήριο στεγάζονται η μια από τις δύο βιβλιοθήκες του του Ρίτσμοντ και το αναγνωστήριο της, καθώς και χώρος έκθεσης έργων ζωγραφικής.
Εξωτερικοί σύνδεσμοι
Κατηγορία:Μουσεία στο Λονδίνο Κατηγορία:Ρίτσμοντ (Λονδίνο)
Ελευθέριος Γονής
Βιογραφία
Γεννήθηκε στη Λιβαδειά το 1903. Σπούδασε Νομικά στο Πανεπιστήμιο Αθηνών και ξεκίνησε να εργάζεται ως δικηγόρος στην ιδιαίτερη πατρίδα του, από το 1925. Ανέπτυξε και συνδικαλιστική δράση.
Για πρώτη φορά εξελέγη βουλευτής Αττικοβοιωτίας με το Κόμμα Εθνικών Φιλελευθέρων στις εκλογές του 1946, όπου συγκέντρωσε 7.356 ψήφους. Στη συνέχεια εξελέγη βουλευτής Αθηνών το 1951 και το 1952 με τον Ελληνικό Συναγερμό.
Για πρώτη φορά ανέλαβε υπουργός Εργασίας στην κυβέρνηση Σοφούλη από τις 20 Ιανουαρίου ως τις 14 Απριλίου 1949. Στην κυβέρνηση του Αλέξανδρου Παπάγου ανέλαβε ξανά υπουργός Εργασίας από τις 19 Νοεμβρίου 1952 ως τις 15 Δεκεμβρίου 1954. :
Έγραψε "Απομνημονεύματα" (1958). Απεβίωσε το 1973 στο Λονδίνο, όπου νοσηλευόταν, και η σορός του μεταφέρθηκε στην Ελλάδα, όπου και ετάφη. Ήταν παντρεμένος με την Ελένη Φλωριά.
Παραπομπές
Κατηγορία:Έλληνες υπουργοί Εργασίας Κατηγορία:Βουλευτές Αθηνών Κατηγορία:Βουλευτές Αττικοβοιωτίας Κατηγορία:Βουλευτές εκλεγμένοι με το Κόμμα των Εθνικών Φιλελευθέρων Κατηγορία:Βουλευτές εκλεγμένοι με τον Ελληνικό Συναγερμό
Hen Wlad Fy Nhadau
«Hen Wlad Fy Nhadau» ( (Χεν Ουλάντ Βι Νάνταϋ)) ονομάζεται ο εθνικός ύμνος της Ουαλίας. Ο τίτλος – παρμένος από τα πρώτα λόγια του τραγουδιού – σημαίνει «Παλιά Γη των Πατέρων Μου» στα Ουαλικά. Οι στίχοι γράφτηκαν από τον Έβαν Τζέιμς και η μελωδία συνετέθη από τον γιο του, τον Τζέιμς Τζέιμς, και οι δύο κάτοικοι της Ποντιπρίδ, Γκλαμόργκαν, τον Ιανουάριο του 1856. Το παλαιότερο γραπτό αντίτυπο επιβιώνει και είναι μέρος των συλλογών της Εθνικής Βιβλιοθήκης της Ουαλίας.
Προέλευση
Το Glan Rhondda (Όχθες του Ρόνδα), όπως ήταν γνωστό, όταν γράφτηκε, εκτελέστηκε για πρώτη φορά είτε τον Ιανουάριο ή τον Φεβρουάριο του 1856, από την Ελίζαμπεθ Τζων από το Ποντιπρίδ, και σύντομα έγινε δημοφιλές στην περιοχή.
Ο Τζέιμς Τζέιμς, ο συνθέτης, ήταν αρπιστής που έπαιζε το όργανό του στο παμπ το οποίο δούλευε, για το σκοπό του χορού. Το τραγούδι επρόκειτο αρχικά να πραγματοποιείτο με ρυθμό 6/8, αλλά έπρεπε να επιβραδυνθεί στο σημερινό ρυθμό, όταν άρχισε να τραγουδιέται από τα μεγάλα πλήθη.